चंडीगढ़. शहर के लोग सरकारी बाबूओं के बार बार चक्कर लगाने के बाद भी काम न होने के चलते अब सीधे एडवाइजर टू एडमिनिस्ट्रेटर को ही अप्रोच कर रहे हैं। इसका कारण है ये भी कि एडवाइजर को शिकायत जाने के बाद ज्यादातर लोगों के काम पूरे हो जाते हैं इसी के चलते ज्यादातर लोग अब सीधे एडवाइजर को ही शिकायत करते हैं।
सेक्टर डेवलपमेंट एंड रेजिडेंट वेलफेयर एसोसिएशन सेक्टर-38 की तरफ से सेक्टर के कई हिस्सों में लटकती बिजली की तारों को लेकर एडवाइजर को शिकायत की गई है। इसमें लिखा गया है कि यहां पर कई घरों के सामने बिजली की तारें लटक रही हैं जिनके चलते कभी भी कोई हादसा हो सकता है इसलिए इनकी जगह नई तारें लगवाने की मांग एडवाइजर से की गई है। ताकि वे संबंधित डिपार्टमेंट को इस बारे में निर्देश जारी कर सके।
दूसरी कंप्लेंट:- यूटी गवर्नमेंट कॉलेज रिटायर्ड प्रोफेसर्स वेलफेयर एसोसिएशन चंडीगढ़ की तरफ से एडवाइजर को शिकायत की गई है। इसमें उन्होंने कहा है कि उनके मेडिकल बिल उनको नहीं दिए जा रहे हैं। और वे बार बार इसके लिए बाबूओं के चक्कर नहीं काट सकते हैं इसलिए एडवाइजर से मांग की गई है कि वे इस बारे में संबंधित अफसरों को निर्देश जारी करे ताकि सीनियर सिटीजंस को बार बार डिपार्टमेंट के चक्कर न काटने पड़े।
hin_Deva hin_Deva hin_Deva